LV
C 24/42
Eiropas Savienības Oficiālais Vēstnesis
17.1.2022.
Vispārējās tiesas 2021. gada 9. novembra rīkojums – Amort u.c./Komisija (Lieta T-267/21) (1) (Atcelšanas prasība – Cilvēkiem paredzētas zāles – Tirdzniecības atļauja ar nosacījumiem cilvēkiem paredzētajām zālēm “COVID-19 Vaccine Janssen – COVID-19 vakcīna (Ad26.COV2-S [rekombinants])” – Intereses celt prasību neesamība – Tieša skāruma neesamība – Individuāla skāruma neesamība – Nereglamentējošs akts – Nepieņemamība) (2022/C 24/55) Tiesvedības valoda – vācu Lietas dalībnieki Prasītāji: Heidi Amort (San Genesio Atesino, Itālija) un 22 citi prasītāji, kuru uzvārdi un vārdi norādīti rīkojuma pielikumā (pārstāve: R. Holzeisen, advokāte) Atbildētāja: Eiropas Komisija (pārstāvji: B.-R. Killmann un A. Sipos)
Priekšmets Prasība, kas pamatota ar LESD 263. pantu un ar ko tiek lūgts atcelt Komisijas Īstenošanas lēmumu C(2021)1763 final (2021. gada 11. marts), ar ko atbilstoši Eiropas Parlamenta un Padomes Regulai (EK) Nr. 726/2004 piešķir tirdzniecības atļauju ar nosacījumiem cilvēkiem paredzētām zālēm “COVID-19 Vaccine Janssen – COVID-19 vakcīna (Ad26.COV2-S [rekombinants])”, kā arī tā grozījumus un papildinājumus.
Rezolutīvā daļa 1) Prasību noraidīt kā nepieņemamu.
2) Par TF, TG, TH un TI, TR un pārējo personu, kuru uzvārdi un vārdi norādīti II pielikumā, un par VH un pārējo personu, kuru uzvārdi un vārdi norādīti II pielikumā, iesniegtajiem pieteikumiem par iestāšanos lietā vairs nav jālemj.
3) Heidi Amort un pārējās personas, kuru uzvārdi un vārdi norādīti pielikumā, atlīdzina tiesāšanās izdevumus.
4) TF, TG, TH un TI, TR un pārējās personas, kuru uzvārdi un vārdi norādīti II pielikumā, un VH un pārējās personas, kuru uzvārdi un vārdi norādīti II pielikumā, katrs pats sedz savus tiesāšanās izdevumus saistībā pieteikumiem par iestāšanos lietā.
(1)
OV C 263, 5.7.2021.
Prasība, kas celta 2021. gada 6. oktobrī – Callaway/Komisija (Lieta T-653/21) (2022/C 24/56) Tiesvedības valoda – angļu Lietas dalībnieki Prasītājs: James C. Callaway (Kuopio, Somija) (pārstāvis: P. Hoffman, advokāts) Atbildētāja: Eiropas Komisija
Prasījumi Prasītāja prasījumi Vispārējai tiesai ir šādi: — atcelt Komisijas Īstenošanas lēmumu (ES) 2021/1214 (2021. gada 22. jūlijs), ar ko saskaņā ar Padomes Direktīvu 2002/53/EK Polijai atļauj aizliegt tās teritorijā tirgot kaņepju šķirni Finola (1);